I 1992 ble Dunfjeld ansatt i daværende Kommunal- og arbeidsdepartementet, hvor han hadde stillinger som byråsjef og seniorrådgiver ved Same- og minoritetspolitisk avdeling. Her ble Dunfjeld sentral i norske myndigheters arbeid med samiske rettigheter og internasjonal urfolkspolitikk og -rettigheter. Spesielt arbeidet Dunfjeld med Samerettsutvalget, Finnmarksloven, Norsk-svensk reinbeitekonvensjon, Nordisk Samekonvensjon og FNs erklæring om urfolks rettigheter. I 2006 ble Dunfjeld ansatt i Sametinget, hvor han i stor grad arbeidet med de samme tema, urfolks rettigheter og internasjonale spørsmål.